Рајан Гозлинг активно подржава различите друштвене акције. Сарађивао је са удружењем за заштиту животиња ПЕТА у кампањи чији је циљ био подстицање ланаца ресторана брзе хране Мекдоналдс да у своје фабрике уведу унапређене методе клања пилића.Волонтирао је у Билоксију, у америчкој држави Мисисипи, 2005. године, у акцији чишћења спроведеној након проласка урагана Катрина. Исте године посетио је избегличке кампове Дарфура у Чаду. Учествовао је на Националној конференцији непрофитне организације "-{Campus Progress}-" одржаној 2008, где је говорио о проблему Дарфура. У оквиру сарадње са Центром за напредак Америке на пројекту "Доста" посетио је Уганду 2007. и источни Конго 2010. Присталица је групе "-{Invisible Children Inc.}-" чији је циљ скретање пажње јавности на ЛРА покрет у централној Африци.